ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രഥമ ജൻജാതിയ ഖേൽ മഹോത്സവത്തിന്റെ ഉദ്യമത്തെ പ്രധാനമന്ത്രി പ്രശംസിച്ചു
ഭുവനേശ്വറിലെ കലിംഗ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസിൽ പ്രഥമ ജനജാതിയ ഖേൽ മഹോത്സവം സംഘടിപ്പിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഗെയിമുകൾ ഒരു വലിയ തുടക്കമാണെന്ന് വിശേഷിപ്പിച്ച പ്രധാനമന്ത്രി, രാജ്യത്തിന് ബഹുമതികൾ കൊണ്ടുവരുന്നതിൽ ഗോത്രവർഗ കളിക്കാരുടെ പങ്ക് അംഗീകരിക്കുകയും ചെയ്തു.
അമൃത് മഹോത്സവിന്റെ ട്വീറ്റിന് പ്രധാനമന്ത്രി മറുപടി നൽകി :
"നമ്മുടെ കായിക ലോകത്ത് ഒരു മികച്ച തുടക്കം! ആഗോള മത്സരങ്ങളിൽ ഇന്ത്യയ്ക്ക് ബഹുമതികൾ നേടിത്തന്നതിൽ ഗോത്രവർഗ കളിക്കാർ വലിയ പങ്കുവഹിച്ചിട്ടുണ്ട്. അത്തരം ശ്രമങ്ങൾ ഈ സമൂഹത്തിൽ നിന്നുള്ള പുതിയ പ്രതിഭകളെ രാജ്യത്തിന് നൽകും."
പ്രത്യേക സേവനങ്ങളും ഫീച്ചറുകളും
പി എം വിശ്വകർമ: പരമ്പരാഗത കരകൗശല തൊഴിലാളികളെ പിന്തുണയ്ക്കാനും സംരക്ഷിക്കാനുമെന്നു കേന്ദ്രമന്ത്രി എസ് ജയശങ്കർ
പരമ്പരാഗത കരകൗശലത്തൊഴിലാളികളെ വിപണിയിൽ അവരുടെ ഉത്പന്നങ്ങളെ വ്യാപിപ്പിക്കാനും ഈ പദ്ധതി സഹായിക്കും
പരമ്പരാഗത കരകൗശല പ്രവർത്തനങ്ങളിൽ ഏർപ്പെട്ടിരിക്കുന്ന ആളുകൾക്ക് പിന്തുണ നൽകുന്നതിൽ പിഎം വിശ്വകർമ്മ പദ്ധതി ഒരു പ്രധാന പങ്ക് വഹിക്കുമെന്ന് വിദേശകാര്യ മന്ത്രി ഡോ എസ് ജയശങ്കർ പറഞ്ഞു. രാജ്യത്തിന്റെ സംസ്കാരവും പാരമ്പര്യവും കാത്തുസൂക്ഷിക്കുന്നതിൽ വിശ്വകർമജർ തങ്ങളുടെ കരകൗശല വിദ്യകളിലൂടെ തനതായ മുദ്ര പതിപ്പിച്ചിട്ടുണ്ടെന്ന് അദ്ദേഹം പറഞ്ഞു. തിരുവനന്തപുരത്ത് നടന്ന 'പിഎം വിശ്വകർമ' പരിപാടിയിൽ മുഖ്യാതിഥിയായി പങ്കെടുക്കുകയായിരുന്നു അദ്ദേഹം. റെയിൽവേ മന്ത്രാലയവും കേന്ദ്ര എംഎസ്എംഇ മന്ത്രാലയവും ചേര്ന്നാണ് പരിപാടി സംഘടിപ്പിച്ചത്. പരമ്പരാഗത കരകൗശലത്തൊഴിലാളികൾക്ക് വിപണിയിൽ പോകാനും അവരുടെ ഉത്പന്നങ്ങളെ വ്യാപിപ്പിക്കാനും
വിശ്വകർമ പദ്ധതി സഹായിക്കുമെന്നും അദ്ദേഹം പറഞ്ഞു.
ജനങ്ങളുടെ മനസ്സ് മനസിലാക്കാനും കരകൗശല ഉത്പന്നങ്ങൾ നിർമ്മിക്കാനുമുള്ള പരമ്പരാഗത കരകൗശല വിദഗ്ധരുടെ കഠിനാധ്വാനം, അർപ്പണബോധം, കഴിവ് എന്നിവയെ മന്ത്രി പ്രശംസിച്ചു. പി എം വിശ്വകർമ പദ്ധതി വിശ്വകർമജർക്ക് ധനസഹായം നൽകുക മാത്രമല്ല പരിശീലനം, വിപണി സാദ്ധ്യതകൾ തുടങ്ങിയവയും പ്രദാനം ചെയ്യുമെന്ന് കേന്ദ്രമന്ത്രി പറഞ്ഞു. 'വോക്കൽ ഫോർ ലോക്കൽ', 'ഒരു ജില്ല ഒരു ഉത്പന്നം,' 'മേക്ക് ഇൻ ഇന്ത്യ' തുടങ്ങിയവ പിഎം വിശ്വാകർമ പദ്ധതിയുടെ പ്രധാന ഘടകങ്ങളാണെന്നും അദ്ദേഹം പറഞ്ഞു. ജി 20 യുടെ ഭാഗമായി നടന്ന കരകൗശല പ്രദർശനത്തിൽ ഇന്ത്യയുടെ പുരാതന സംസ്കാരം ലോക നേതാക്കൾക്ക് മുന്നിൽ പ്രദർശിപ്പിച്ചുവെന്ന് ഡോ എസ് ജയശങ്കർ പറഞ്ഞു. ഇത് രാജ്യത്തെ ടൂറിസം മേഖലയ്ക്ക് ഗുണം ചെയ്യുമെന്നും അദ്ദേഹം പറഞ്ഞു. ന്യുഡൽഹിയിലെ ദ്വാരക യശോഭൂമിയിൽ പ്രധാനമന്ത്രി ശ്രീ നരേന്ദ്ര മോദി നിർവഹിച്ച വിശ്വകർമ പദ്ധതിയുടെ ഉദ്ഘാടനചടങ്ങ് പരിപാടിയിൽ തത്സമയം പ്രക്ഷേപണം ചെയ്തു. ദക്ഷിണ റെയിൽവേ ഡിവിഷണൽ മാനേജർ ശ്രീ എസ് എം ശർമ്മ, തിരുവനന്തപുരം ജില്ലാ കളക്ടർ ശ്രീ ജെറോമിക് ജോർജ് തുടങ്ങിയവർ സന്നിഹിതരായിരുന്നു.
ലക്ഷദ്വീപിലും കൊച്ചിയിലും നടന്ന പ്രധാനമന്ത്രി വിശ്വകർമ്മ പരിപാടികളിൽ കേന്ദ്ര സഹമന്ത്രി ശ്രീമതി
ദർശന ജാർദോഷും കയർ ബോർഡ് ചെയർമാൻ ശ്രീ കുപ്പു രാമു മുഖ്യാതിഥികളായിരുന്നു.
--NS--
(Visitor Counter : 33
വിനോദസഞ്ചാര മന്ത്രാലയം
വിനോദസഞ്ചാരമന്ത്രാലയത്തിന്റെ ദേഖോ അപ്നാ ദേശ് പരമ്പരയുടെ ഭാഗമായി 'ജാലിയന് വാലാബാഗ്: സ്വാതന്ത്ര്യസമരത്തിലെ വഴിത്തിരിവ്' വെബിനാര് സംഘടിപ്പിച്ചു
(കേന്ദ്ര വിനോദസഞ്ചാരമന്ത്രാലയത്തിന്റെ ദേഖോ അപ്നാ ദേശ് വെബിനാര് പരമ്പരയുടെ ഭാഗമായി ജാലിയന് വാലാബാഗിനെക്കുറിച്ചുള്ള പ്രത്യേക പരിപാടി സംഘടിപ്പിച്ചു. സ്വാതന്ത്ര്യദിനം പ്രമേയമാക്കിയുള്ള നാലാമതു പ്രത്യേക വെബിനാറായിരുന്നു 'ജാലിയന് വാലാബാഗ്: സ്വാതന്ത്ര്യസമരത്തിലെ വഴിത്തിരിവ്'. ദേഖോ അപ്നാ ദേശ് പരമ്പരയിലെ 48-ാമതു വെബിനാറായിരുന്നു ഇത്.
'ജാലിയന് വാലാബാഗ് 1919, യഥാര്ത്ഥ കഥ' എന്ന പുസ്തകത്തിന്റെ രചയിതാവും ദ പാര്ട്ടിഷന് മ്യൂസിയം/ദ ആര്ട്സ് ആന്ഡ് കള്ച്ചറല് ഹെറിറ്റേജ് ട്രസ്റ്റ് ചെയര്പേഴ്സണുമായ ശ്രീമതി കിശ്വര് ദേശായി വെബിനാര് അവതരിപ്പിച്ചു. ജാലിയന് വാലാബാഗ് കൂട്ടക്കൊലയ്ക്കിടയാക്കിയ സംഭവങ്ങളെക്കുറിച്ചും അതിനുശേഷം സ്വാതന്ത്ര്യപ്രസ്ഥാനത്തില് സംഭവിച്ച മാറ്റങ്ങളെക്കുറിച്ചും വെബിനാര് വ്യക്തമാക്കി. ശ്രീമതി രൂപീന്ദര് ബ്രാര് നന്ദി പറഞ്ഞു.
ദേശീയ ഇ ഗവേണന്സ് വകുപ്പ്, ഇലക്ട്രോണിക്സ്-വിവരസാങ്കേതിക മന്ത്രാലയം എന്നിവയുമായി സഹകരിച്ചാണ് ദേഖോ അപ്നാ ദേശ് വെബിനാര് പരമ്പര അവതരിപ്പിക്കുന്നത്. വെബിനാറിന്റെ വിവിധ സെഷനുകള് വിനോദസഞ്ചാരമന്ത്രാലയത്തിന്റെ സോഷ്യല് മീഡിയ പ്ലാറ്റ്ഫോമുകളിലും ലഭ്യമാകും.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
2030 ഓടെ ഒരു ട്രില്യൺ അമേരിക്കൻ ഡോളറിന്റെ ആഗോള സൗരോർജ നിക്ഷേപം യാഥാർഥ്യമാക്കാൻ പ്രതിജ്ഞയെടുത്ത് നാലാമത് അന്താരാഷ്ട്ര സൗരോർജ്ജ സഖ്യ പൊതുസഭാ സമ്മേളനം അവസാനിച്ചു
ന്യൂഡൽഹി, ഒക്ടോബർ 22, 2021
2021 ഒക്ടോബർ 18 മുതൽ 21 വരെ അന്താരാഷ്ട്ര സൗരോർജ സഖ്യത്തിന്റെ നാലാമത് പൊതുസഭാ സമ്മേളനം വിദൂരദൃശ്യ സാങ്കേതികവിദ്യയിലൂടെ നടന്നു. കേന്ദ്ര ഊർജ്ജ-പുനരുപയോഗ ഊർജ മന്ത്രിയും, അന്താരാഷ്ട്ര സൗരോർജ സഖ്യ പൊതുസഭാ പ്രെസിഡന്റ്റുമായ ശ്രീ ആർ. കെ. സിംഗ് സമ്മേളനത്തിന് ആധ്യക്ഷം വഹിച്ചു. 108 രാജ്യങ്ങൾ, 23 സഖ്യ സംഘടനകൾ, 33 പ്രത്യേക ക്ഷണിതാക്കൾ എന്നിവർ സമ്മേളനത്തിൽ പങ്കെടുത്തു. അമേരിക്കൻ പ്രസിഡന്റിന്റെ കാലാവസ്ഥാ വ്യതിയാന പ്രത്യേക പ്രതിനിധി ജോൺ കെറി മുഖ്യപ്രഭാഷണം നടത്തി. യൂറോപ്യൻ ഗ്രീൻ ഡീലിന്റെ യൂറോപ്യൻ കമ്മീഷൻ എക്സിക്യൂട്ടീവ് ഉപാധ്യക്ഷൻ ഫ്രാൻസ് ടിമ്മർമാൻസ് ഒക്ടോബർ 20ന് സമ്മേളനത്തെ അഭിസംബോധന ചെയ്തു.
സൗരോർജ്ജം, പുനരുപയോഗ ഊർജ രൂപങ്ങൾ എന്നിവ വഴിയായി എല്ലാവർക്കും ഊർജ്ജ ലഭ്യത ഉറപ്പാക്കാൻ ഒന്നിച്ചു പ്രവർത്തിക്കേണ്ട സമയമാണിതെന്ന് ശ്രീ ആർ. കെ. സിംഗ് തന്റെ അധ്യക്ഷ പ്രസംഗത്തിൽ വ്യക്തമാക്കി - "ഞങ്ങൾ ഇത് വിജയകരമായി ഇന്ത്യയിൽ നടത്തിയിട്ടുണ്ട്. ഇത് ലോകമെങ്ങും അനുകരിക്കാവുന്നതാണ്". വിവിധ ഊർജ്ജ രൂപങ്ങളിലേക്കുള്ള മാറ്റം എന്നതിനേക്കാൾ ശ്രദ്ധ കൊടുക്കേണ്ടത് എല്ലാവർക്കും ഊർജം ലഭ്യമാക്കുക എന്നതിനാണ്. ലോകവ്യാപകമായി 800 ദശലക്ഷം പേർക്ക് ഊർജ്ജം ലഭ്യമാക്കാൻ അന്താരാഷ്ട്ര സൗരോർജ സഖ്യത്തിന് കഴിയും. മുമ്പ് നടന്ന കാലാവസ്ഥാ സമ്മേളനങ്ങളിൽ വാഗ്ദാനംചെയ്ത ഊർജ്ജ പരിവര്ത്തന നിധി, വികസിത രാഷ്ട്രങ്ങൾ നൽകേണ്ട സമയമാണ് ഇതെന്ന് അദ്ദേഹം അടിവരയിട്ട് പറഞ്ഞു. വായ്പ ഉറപ്പുകൾക്കൊപ്പം, ഈ രാജ്യങ്ങളിൽ ഹരിതോർജ നിക്ഷേപം യാഥാർത്ഥ്യമാക്കുന്നതിനും അന്താരാഷ്ട്ര സൗരോർജ സഖ്യം സഹായിക്കും.
സമ്മേളനത്തിനിടെ രണ്ട് പുതിയ പദ്ധതികൾക്കും തുടക്കം കുറിച്ചു - 1) സൗരോർജ്ജ ഫോട്ടോ വോൾട്ടായിക് പാനലുകൾ & ബാറ്ററി അവശിഷ്ട സംസ്കരണം, 2) സൗരോർജ്ജ ഹൈഡ്രജൻ പദ്ധതി. സൗരോർജ്ജ വൈദ്യുതിയിലൂടെ ഹൈഡ്രജൻ കുറഞ്ഞ ചിലവിൽ ഉത്പാദിപ്പിക്കാനാണ് പുതിയ ഹൈഡ്രജൻ മുന്നേറ്റം ലക്ഷ്യമിടുന്നത്. നിലവിലെ കിലോ ഒന്നിന് അഞ്ച് അമേരിക്കൻ ഡോളർ എന്ന നിരക്കിൽ നിന്നും രണ്ട് ഡോളറിലേക്ക് ചിലവ് കുറയ്ക്കാൻ ഇതിലൂടെ ലക്ഷ്യമിടുന്നു.
ഒരു സൂര്യൻ ഒരു ലോകം ഒരു ശൃംഖല - One Sun One World One Grid - OSOWOG, മുന്നേറ്റവുമായി ബന്ധപ്പെട്ട പുതിയ വിവരങ്ങളും സമ്മേളനത്തിൽ ചർച്ചയായി. ലോകവ്യാപകമായി സൗരോർജ്ജം പങ്കുവയ്ക്കുന്നതിനായി അന്തർ - മേഖലാതല ഊർജ്ജ ശൃംഖലകൾ നിർമ്മിക്കുന്നതിനു ഇത് ലക്ഷ്യമിടുന്നു. നിലവിൽ ഹരിതഗൃഹവാതക പുറന്തള്ളലിനുള്ള പ്രധാന കാരണങ്ങളിൽ ഒന്നായ
ഊർജ ഉത്പാദന സമയത്തെ കാർബൺ ബഹിർഗമനം കുറയ്ക്കാനും OSOWOG സഹായിക്കും
അന്താരാഷ്ട്ര സൗരോർജ്ജ സഖ്യ രാഷ്ട്രങ്ങളിൽ സൗരോർജ്ജ മേഖലയിൽ ഒരു ട്രില്യൻ അമേരിക്കൻ ഡോളറിന്റെ ആഗോള നിക്ഷേപം യാഥാർത്ഥ്യമാക്കുന്നതിന് ബ്ലൂംബർഗ് ഫിലന്ത്രോപീസുമായി ഒരു പങ്കാളിത്തവും അന്താരാഷ്ട്ര സൗരോർജ സഖ്യം പ്രഖ്യാപിച്ചിട്ടുണ്ട്.
RRTN/SKY
(Visitor Counter : 171
രാജ്യരക്ഷാ മന്ത്രാലയം
നേപ്പിൾസിലെ ഇറ്റാലിയൻ നാവികസേനയുമായി ചേർന്ന് ഐഎൻഎസ് തബാർ നാവിക അഭ്യാസം നടത്തി
(ന്യൂഡൽഹി , ജൂലൈ 07,2021
മദ്ധ്യധരണ്യാഴിയിലെ നിലവിലെ വിന്യാസത്തിന്റെ ഭാഗമായി INS തബാർ ഇറ്റലിയിലെ നേപ്പിൾസ് തുറമുഖത്ത് 2021 ജൂലൈ മൂന്നിന് എത്തിയിരുന്നു. നേപ്പിൾസിൽ എത്തിയ ഇന്ത്യൻ യുദ്ധക്കപ്പലിനു ഇറ്റാലിയൻ നാവികസേന ഊഷ്മളമായ സ്വാഗതം ആണ് നൽകിയത്. തുറമുഖത്ത് ചിലവഴിക്കുന്നതിനിടെ INS തബാറിന്റെ കമാൻഡിങ് ഓഫീസർ ആയ ക്യാപ്റ്റൻ മഹേഷ് മാംഗിപുടി ഇറ്റാലിയൻ നാവികസേനയുടെ പ്രാദേശിക ആസ്ഥാനമായ പെർഫക്റ്റ് ഓഫ് നേപ്പിൾസ് അതോറിറ്റിയിലെയും, നേപ്പിൾസിലെ തീരസംരക്ഷണസേന ആസ്ഥാനത്തെയും മുതിർന്ന ഉദ്യോഗസ്ഥരുമായി കൂടിക്കാഴ്ച നടത്തിയിരുന്നു
തുറമുഖത്തു നിന്നുമുള്ള മടക്കയാത്രയ്ക്കിടെ ഇറ്റാലിയൻ നാവികസേനയുടെ യുദ്ധകപ്പൽ ആയ ITS അന്റോണിയോ മാർച്ചേഗ്ലിയയുമായി  ചേർന്നുകൊണ്ട് INS തബാർ 2021 ജൂലൈ 4,5 തീയതികളിൽ ടൈറീനിയൻ കടലിൽ സമുദ്ര അഭ്യാസത്തിലും പങ്കെടുത്തു.
വ്യോമ ആക്രമണ പ്രതിരോധം, കടലിൽ വെച്ച് തന്നെ ഒരു കപ്പലിൽ നിന്നും മറ്റൊരു കപ്പലിലേക്ക് ചരക്കുകൾ, ഇന്ധനം, ആയുധം എന്നിവ കൈമാറ്റം ചെയ്യൽ, കമ്മ്യൂണിക്കേഷൻ ഡ്രില്ലുകൾ,ക്രോസ് ഡെക്ക് ഹെലികോപ്റ്റർ ഓപ്പറേഷൻസ് തുടങ്ങിയ വ്യത്യസ്ത പ്രവർത്തനങ്ങൾ അഭ്യാസത്തിൽ ഇടം പിടിച്ചു.
ഒരുമിച്ചുള്ള പ്രവർത്തനങ്ങൾക്ക് ഇരു സേനകളെയും സജ്ജമാക്കുന്നതിനും, സമുദ്ര മേഖലയിലെ വെല്ലുവിളികൾക്ക് എതിരെ സംയുക്ത നടപടികൾക്ക് രൂപം നൽകുന്നതിനും അഭ്യാസം ഇരുവിഭാഗത്തിനും ഗുണം ചെയ്തു
നാവികസേന ആചാരങ്ങൾക്ക് അനുസൃതമായി ഇരു യുദ്ധക്കപ്പലുകളുടെയും "സ്റ്റീമ് പാസ്റ്റ്" ഓടെയാണ് നാവിക അഭ്യാസത്തിന് അവസാനമായത്
പ്രധാനമന്ത്രിയുടെ ഓഫീസ്
എത്യോപ്യൻ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 24-ന് ജോഹന്നാസ്ബർഗിൽ, 15-ാമത് ബ്രിക്സ് ഉച്ചകോടിയ്ക്കിടെ എത്യോപ്യൻ പ്രധാനമന്ത്രി ഡോ. അബി അഹമ്മദ് അലിയുമായി കൂടിക്കാഴ്ച്ച നടത്തി
വികസന പങ്കാളിത്തവും ശേഷി വർദ്ധിപ്പിക്കലും, വ്യാപാരവും നിക്ഷേപവും, പ്രതിരോധ സഹകരണം, ഐസിടി, കൃഷി, യുവാക്കളുടെ നൈപുണ്യവും ജനങ്ങളൾ തമ്മിലെ ബന്ധവും ഉൾപ്പെടെയുള്ള പ്രധാന മേഖലകളിൽ ഇരു നേതാക്കളും ഫലപ്രദമായ ചർച്ചകൾ നടത്തി. ആഗോള , മേഖലാ തലങ്ങളിലെ പ്രധാനപ്പെ വിഷയങ്ങളെക്കുറിച്ചും അവർ കാഴ്ചപ്പാടുകൾ കൈമാറി.
എത്യോപ്യയുടെ ബ്രിക്സ് അംഗത്വത്തിൽ പ്രധാനമന്ത്രി അബി അഹമ്മദിനെ പ്രധാനമന്ത്രി അഭിനന്ദിച്ചു. വോയ്സ് ഓഫ് ഗ്ലോബൽ സൗത്ത് ഉച്ചകോടിയിൽ പങ്കെടുത്തതിനും പ്രധാനമന്ത്രി അബി അഹമ്മദിനെ അഭിനന്ദിച്ചു.
ഇത് എത്യോപ്യയ്ക്കും ഗ്ലോബൽ സൗത്തിനും അഭിമാനത്തിന്റെയും പ്രചോദനത്തിന്റെയും നിമിഷമാണെന്ന് വിശേഷിപ്പിച്ചു കൊണ്ട്, ബ്രിക്സ് കുടുംബത്തിൽ ചേരാൻ എത്യോപ്യയ്ക്കുള്ള ഇന്ത്യയുടെ പിന്തുണയ്ക്ക് പ്രധാനമന്ത്രി അബി അഹമ്മദ് നന്ദി പറയുകയും ചന്ദ്രയാൻ ദൗത്യത്തിന്റെ വിജയത്തിൽ പ്രധാനമന്ത്രി നരേന്ദ്ര മോദിയെ അഭിനന്ദിക്കുകയും ചെയ്തു.
ND
(
പ്രധാനമന്ത്രിയുടെ ഓഫീസ്
രത്നിപോറയിലേക്കുള്ള റെയിൽ കണക്റ്റിവിറ്റിയെ പ്രധാനമന്ത്രി അഭിനന്ദിച്ചു
അവന്തിപ്പോരയ്ക്കും കാകപോരയ്ക്കും ഇടയിൽ രത്നിപോര ഹാൾട്ട് എന്ന ദീർഘകാല ആവശ്യം ഒടുവിൽ സഫലമായതായി റെയിൽവേ മന്ത്രാലയം ട്വീറ്റ് ചെയ്തു. ഇത് ഈ മേഖലയിൽ ഗതാഗത സൗകര്യങ്ങൾ കൂടുതൽ സുഗമമാക്കും.
റെയിൽവേ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"ജമ്മു കശ്മീരിലെ കണക്റ്റിവിറ്റി വർധിപ്പിക്കുന്നത് സംബന്ധിച്ച ഒരു നല്ല വാർത്ത."
Good news for deepening connectivity in Jammu and Kashmir. https://t.co/9Nnk22GoJi
— Narendra Modi  May 11, 2023
രാജ്യരക്ഷാ മന്ത്രാലയം
ഇന്ത്യ-കസാക്കിസ്ഥാൻ സംയുക്ത സൈനിക പരിശീലനം 2021 ആഗസ്റ്റ് 30-ന് ആരംഭിക്കും
ന്യൂഡൽഹി, ആഗസ്റ്റ് 25,2021
സൈനിക നയതന്ത്ര ശ്രമങ്ങളുടെ ഭാഗമായി, കസാക്കിസ്ഥാനുമായി വളർന്നുവരുന്ന തന്ത്രപരമായ ബന്ധം ശക്തിപ്പെടുത്തുക ലക്ഷ്യമിട്ടുള്ള, ഇന്ത്യ-കസാക്കിസ്ഥാൻ സംയുക്ത സൈനിക പരിശീലനത്തിന്റെ 5-ആം പതിപ്പ്, "KAZIND-21" കസാഖിസ്ഥാനിലെ ഐഷാ ബീബിയിലെ പരിശീലന കേന്ദ്രത്തിൽ 2021 ഓഗസ്റ്റ് 30 മുതൽ സെപ്റ്റംബർ 11 വരെ നടക്കും. ഇരു സൈന്യങ്ങളും പങ്കെടുക്കുന്ന സംയുക്ത സൈനിക പരിശീലനമാണിത്.
ഇന്ത്യൻ കരസേനയെ പ്രതിനിധീകരിച്ച് പങ്കെടുക്കുന്ന ബിഹാർ റെജിമെന്റിലെ ഒരു ബറ്റാലിയനിൽ കണ്ടിൻജന്റ് കമാൻഡറുടെ നേതൃത്വത്തിലുള്ള 90 സൈനികരാണ് ഉൾപ്പെടുന്നത്.
യുഎൻ നിർദ്ദേശമനുസരിച്ച് സംഘടിപ്പിക്കുന്ന പരിശീലനത്തിലൂടെ ഇന്ത്യയുടെയും കസാക്കിസ്ഥാന്റെയും സൈനികർക്ക് പർവ്വത, ഗ്രാമീണ സാഹചര്യങ്ങളിൽ കലാപ- ഭീകരവാദ പ്രവർത്തനങ്ങൾക്കെതിരായ നീക്കങ്ങൾക്ക് വേണ്ട പരിശീലനം ലഭ്യമാകാൻ ഇതിലൂടെ അവസരമൊരുങ്ങും.
ഇന്ത്യയുടെയും കസാക്കിസ്ഥാന്റെയും സായുധസേനകൾ തമ്മിലുള്ള പരസ്പര വിശ്വാസവും പരസ്പര സഹകരണവും മെച്ചപ്പെടുത്തുന്നതിനും മികച്ച സമ്പ്രദായങ്ങൾ പങ്കിടുന്നതിനും സംയുക്ത പരിശീലനം വഴിയൊരുക്കും.
IE/SKY
(Visitor Counter : 247
പ്രധാനമന്ത്രിയുടെ ഓഫീസ്
ഇറ്റലി പ്രധാനമന്ത്രി മരിയോ ഡ്രാഗി കോവിഡ് -19 ൽ നിന്ന് വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ആശംസിച്ചു
കൊവിഡ്-19 ൽ നിന്ന് ഇറ്റലി പ്രധാനമന്ത്രി മരിയോ ഡ്രാഗി വേഗത്തിൽ സുഖം പ്രാപിക്കട്ടെയെന്ന് പ്രധാനമന്ത്രി ശ്രീ നരേന്ദ്ര മോദി ആശംസിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
“എന്റെ പ്രിയ സുഹൃത്ത് ഇറ്റലിയിലെ പ്രധാനമന്ത്രി മരിയോ ഡ്രാഗി കോവിഡ്-19 ൽ നിന്ന് വേഗത്തിൽ സുഖം പ്രാപിക്കട്ടെയെന്ന് ഞാൻ ആശംസിക്കുന്നു.
view-source:https://pib.gov.in/PressReleseDetailm.aspx?PRID=1818549
-ND-
(
സാംസ്കാരിക മന്ത്രാലയം
പ്രധാനമന്ത്രി ഒക്ടോബർ 20 ന് യുപി സന്ദർശിക്കും; കുശിനഗർ അന്താരാഷ്ട്ര വിമാനത്താവളം ഉദ്ഘാടനം ചെയ്യും
മഹാപരിനിർവാണ ക്ഷേത്രത്തിലെ അഭിധമ്മ ദിനത്തോടനുബന്ധിച്ചുള്ള പരിപാടിയിൽ പ്രധാനമന്ത്രി പങ്കെടുക്കും
കുശിനഗറിലെ രാജകിയ മെഡിക്കൽ കോളേജിന്റെ ശിലാസ്ഥാപനവും കുശിനഗറിലെ വിവിധ വികസന പദ്ധതികളുടെ ഉദ്ഘാടനവുംതറക്കല്ലിടലും പ്രധാനമന്ത്രി നിർവഹിക്കും
പ്രധാനമന്ത്രി ശ്രീ നരേന്ദ്ര മോദി 2021 ഒക്ടോബർ 20 ന് ഉത്തർപ്രദേശ് സന്ദർശിക്കും. രാവിലെ 10 മണിയ്ക്ക് പ്രധാനമന്ത്രി കുശിനഗർ അന്താരാഷ്ട്ര വിമാനത്താവളം ഉദ്ഘാടനം ചെയ്യും. തുടർന്ന്, 11:30 ന്, മഹാപരിനിർവാണ ക്ഷേത്രത്തിൽ അഭിധമ്മ ദിനത്തോടനുബന്ധിച്ചുള്ള ഒരു പരിപാടിയിൽ അദ്ദേഹം പങ്കെടുക്കും. അതിനുശേഷം, ഏകദേശം 1:15 ന് , കുശിനഗറിലെ വിവിധ വികസന പദ്ധതികളുടെ ഉദ്ഘാടനത്തിനും ശിലാസ്ഥാപനത്തിനുമുള്ള ഒരു പൊതു പരിപാടിയിലും പ്രധാനമന്ത്രി പങ്കെടുക്കും.
കുശിനഗർ അന്താരാഷ്ട്ര വിമാനത്താവളത്തിന്റെ ഉദ്ഘാടനം :
കുശിനഗർ അന്താരാഷ്ട്ര വിമാനത്താവളത്തിന്റെ ഉദ്ഘാടന ദിവസത്തിലെ ആദ്യ വിമാനം ശ്രീലങ്കയിലെ കൊളംബോയിൽ നിന്നാണ് എത്തുക. പ്രദർശനത്തിനായി കൊണ്ടുവരുന്ന വിശുദ്ധ തിരുശേഷിപ്പിനൊപ്പമുള്ള 12 അംഗ സംഘമുൾപ്പെടെ നൂറിലധികം ബുദ്ധ സന്യാസിമാരും ,ഉണ്ടാകും.. ശ്രീലങ്കയിലെ ബുദ്ധമതത്തിലെ നാല് നികാതകളായ അസ്ഗിരിയ, അമരപുര, രമണ്യ, മാൽവട്ട, എന്നിവയുടെ അനുനായകരും ഉപമേധാവികളും പ്രതിനിധി സംഘത്തിൽ ഉൾപ്പെടുന്നു, ഒപ്പം കാബിനറ്റ് മന്ത്രി നാമൽ രാജപക്സെയുടെ നേതൃത്വത്തിലുള്ള ശ്രീലങ്കൻ ഗവണ്മെന്റിന്റെ അഞ്ച് മന്ത്രിമാരും. പ്രതിനിധി സംഘത്തിൽ ഉൾപ്പെടും.
കുശിനഗർ അന്താരാഷ്ട്ര വിമാനത്താവളം ഏകദേശം 260 കോടി രൂപ ചെലവിൽ നിർമ്മിച്ചതാണ്.. ഇത് ആഭ്യന്തരവും അന്തർദേശീയവുമായ തീർത്ഥാടകർക്ക് ബുദ്ധന്റെ മഹാപരിനിർവ്വാണ സ്ഥലം സന്ദർശിക്കാൻ സഹായിക്കും, കൂടാതെ ലോകമെമ്പാടുമുള്ള ബുദ്ധമത തീർത്ഥാടന കേന്ദ്രങ്ങളെ ബന്ധിപ്പിക്കുന്നതിനുള്ള ഒരു ശ്രമമാണിത്. ഈ വിമാനത്താവളം ഉത്തർപ്രദേശിലെയും ബീഹാറിലെയും സമീപ ജില്ലകളിലുള്ളവർക്കും പ്രയോജനപ്പെടും . ഈ മേഖലയിലെ നിക്ഷേപവും തൊഴിലവസരങ്ങളും വർദ്ധിപ്പിക്കുന്നതിനുള്ള ഒരു സുപ്രധാന ചുവടുവയ്പ്പാണിത്
മഹാപരിനിർവാണ ക്ഷേത്രത്തിലെ അഭിധമ്മ ദിനം
പ്രധാനമന്ത്രി മഹാപരിനിർവാണ ക്ഷേത്രം സന്ദർശിക്കും, ബുദ്ധന്റെ പ്രതിമയിൽ അർച്ചനയും അലങ്കാര വസ്ത്രവും അർപ്പിക്കുകയും ബോധി വൃക്ഷത്തൈ നടുകയും ചെയ്യും.
അഭിധമ്മ ദിനത്തോടനുബന്ധിച്ച് സംഘടിപ്പിക്കുന്ന പരിപാടിയിൽ പ്രധാനമന്ത്രി പങ്കെടുക്കും. ഈ ദിവസം ബുദ്ധമത സന്യാസിമാർക്കുള്ള മൂന്ന് മാസത്തെ മഴകാല ഏകാന്തവാസത്തിന്റെ അവസാനത്തെ ,വർഷവാസ് അല്ലെങ്കിൽ വസ്സയെ പ്രതീകവൽക്കരിക്കുന്നു. ഈക്കാലയളവിൽ അവർ വിഹാരയിലോ ആശ്രമത്തിലോ ഒരിടത്ത് താമസിക്കുകയും പ്രാർത്ഥിക്കുകയും ചെയ്യുന്നു. ശ്രീലങ്ക, തായ്ലൻഡ്, മ്യാൻമർ, ദക്ഷിണ കൊറിയ, നേപ്പാൾ, ഭൂട്ടാൻ, കംബോഡിയ എന്നിവിടങ്ങളിൽ നിന്നുള്ള പ്രമുഖ സന്യാസികളും വിവിധ രാജ്യങ്ങളിലെ അംബാസഡർമാരും പരിപാടിയിൽ പങ്കെടുക്കും.
ഗുജറാത്തിലെ വഡ്നഗറിൽ നിന്നും മറ്റ് സ്ഥലങ്ങളിൽ നിന്നും ഖനനം ചെയ്ത അജന്ത ചുമര്ച്ചിത്രങ്ങൾ, ബുദ്ധ സൂത്ര കാലിഗ്രാഫി, ബുദ്ധ കലാരൂപങ്ങൾ എന്നിവയുടെ പ്രദർശനം പ്രധാനമന്ത്രി സന്ദർശിക്കും.
വികസന പദ്ധതികളുടെ ഉദ്ഘാടനവും തറക്കല്ലിടലും
കുശിനഗറിലെ ബർവാ ജംഗലിലെ ഒരു പൊതു പരിപാടിയിൽ പ്രധാനമന്ത്രി പങ്കെടുക്കും. പരിപാടിയിൽ, 280 കോടിയിലധികം രൂപ ചെലവിൽ നിർമ്മിക്കുന്ന കുശിനഗറിലെ രാജകിയ മെഡിക്കൽ കോളേജിന്റെ ശിലാസ്ഥാപനം അദ്ദേഹം നിർവഹിക്കും. മെഡിക്കൽ കോളേജിൽ 500 കിടക്കകളുള്ള ആശുപത്രിയും 2022-2023 അക്കാദമിക് സെഷനിൽ എംബിബിഎസ് കോഴ്സിൽ 100 വിദ്യാർത്ഥികൾക്ക് പ്രവേശനം നൽകും. 180 കോടിയിലധികം വരുന്ന 12 വികസന പദ്ധതികളുടെ ഉദ്ഘാടനവും ശിലാസ്ഥാപനവും പ്രധാനമന്ത്രി നിർവഹിക്കും.
(Visitor Counter : 126
പ്രധാനമന്ത്രിയുടെ ഓഫീസ്
36-ാമത് പ്രഗതി സമ്മേളനത്തിനു പ്രധാനമന്ത്രി അധ്യക്ഷത വഹിച്ചു
(36-ാമത് പ്രഗതി സമ്മേളനത്തില് പ്രധാനമന്ത്രി ശ്രീ നരേന്ദ്ര മോദി അധ്യക്ഷത വഹിച്ചു. എട്ട് പദ്ധതികള്, ഒരു പദ്ധതിയുമായി ബന്ധപ്പെട്ട പരാതികള്, ഒരു പ്രോഗ്രാം എന്നിവ ഉള്പ്പെടെ പത്ത് ഇനങ്ങള് യോഗത്തില് അവലോകനത്തിനായി എടുത്തു. എട്ട് പദ്ധതികളില് മൂന്നെണ്ണം റോഡ് ഗതാഗതം- ദേശീയപാത മന്ത്രാലയം, രണ്ടെണ്ണം റെയില്വേ മന്ത്രാലയം, ഒന്ന് വീതം വൈദ്യുതി മന്ത്രാലയം, പെട്രോളിയം പ്രകൃതി വാതക മന്ത്രാലയം, ആഭ്യന്തര മന്ത്രാലയം എന്നിവയില് നിന്നുള്ളവയാണ്. പശ്ചിമ ബംഗാള്, അസം, തമിഴ്നാട്, ഒഡീഷ, ഝാര്ഖണ്ഡ്, സിക്കിം, ഉത്തര്പ്രദേശ്, മിസോറം, ഗുജറാത്ത്, മധ്യപ്രദേശ്, ബീഹാര്, മേഘാലയ എന്നീ 12 സംസ്ഥാനങ്ങളെ സംബന്ധിച്ച ഏകദേശം 44,545 കോടി രൂപയുടെ പദ്ധതികളാണ് ഇവ.
ചില പദ്ധതികള് നടപ്പാക്കുന്നതിലെ കാലതാമസത്തെക്കുറിച്ച് പ്രധാനമന്ത്രി ആശങ്ക പ്രകടിപ്പിച്ചു. തീര്പ്പുകല്പ്പിക്കാത്ത എല്ലാ പ്രശ്നങ്ങളും സമയബന്ധിതമായി പരിഹരിക്കണമെന്നും സാധ്യമാകുന്നിടത്തെല്ലാം ദൗത്യ മാതൃകയില് പരിഹരിക്കണമെന്നും ബന്ധപ്പെട്ട ഉദ്യോഗസ്ഥര്ക്ക് നിര്ദ്ദേശം നല്കി.
ഒറ്റത്തവണ ഉപയോഗിക്കുന്ന പ്ലാസ്റ്റിക് ഇല്ലാതാക്കുന്നതിനുള്ള പരിപാടി പ്രധാനമന്ത്രി അവലോകനം ചെയ്തു. പ്രധാനമന്ത്രി ഗ്രാമ സഡക് യോജനയുമായി ബന്ധപ്പെട്ട പരാതികളുടെ അവലോകനവും നടന്നു. ശരിയായ അവബോധ പ്രചാരണത്തിലൂടെ ആളുകളെയും പ്രത്യേകിച്ചും യുവാക്കളെയും ഉള്പ്പെടുത്തേണ്ടതിന്റെ ആവശ്യകത പ്രധാനമന്ത്രി ചൂണ്ടിക്കാട്ടി. പ്രധാനമന്ത്രി ഗ്രാമ സഡക് യോജനയില് നിര്മ്മിക്കുന്ന റോഡുകളുടെ ഗുണനിലവാരത്തില് പ്രത്യേക ശ്രദ്ധ നല്കണമെന്നും അദ്ദേഹം എല്ലാ ഉദ്യോഗസ്ഥരോടും ആവശ്യപ്പെട്ടു.
മുമ്പത്തെ 35 പ്രഗതി യോഗങ്ങളില് 13.60 ലക്ഷം കോടി രൂപയുടെ 290 പദ്ധതികള്ക്കൊപ്പം 51 പരിപാടികളും സ്കീമുകളും 17 വിവിധ മേഖലകളുമായി ബന്ധപ്പെട്ട പരാതികളും അവലോകനം ചെയ്തു.
....
പ്രധാനമന്ത്രിയുടെ ഓഫീസ്
പശ്ചിമ ബംഗാളിൽ ഉണ്ടായ ദാരുണമായ അപകടത്തിൽ പ്രധാനമന്ത്രി നടുക്കവും ദുഖവും രേഖപ്പെടുത്തി; ദുരന്തത്തിനിരയായവർക്ക് അടിയന്തിര സഹായം പ്രഖ്യാപിച്ചു
പശ്ചിമ ബംഗാളിലെ ബിർഭും ജില്ലയിലെ ദാരുണ അപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രി. നരേന്ദ്ര മോദി നടുക്കവും ദുഖവും രേഖപ്പെടുത്തി. ദുരന്തത്തിനിരയായവർക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്ന് അടിയന്തിര സഹായവും പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"പശ്ചിമ ബംഗാളിലെ ബിർഭും ജില്ലയിലുണ്ടായ ദാരുണമായ അപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. പരിക്കേറ്റവർക്കായി പ്രാർത്ഥിക്കുന്നു. അപകടത്തിൽ മരണമടഞ്ഞവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്ന് 2 ലക്ഷം രൂപ വീതവും , പരിക്കേറ്റവർക്ക് അൻപതിനായിരം രൂപ വീതവും അനുവദിച്ചു : പ്രധാനമന്ത്രി "
(--ND--
പ്രധാനമന്ത്രിയുടെ ഓഫീസ്
കാൺപൂർ വിമാനത്താവളത്തിലെ സിവിൽ എൻക്ലേവിന്റെ ഉദ്ഘാടനത്തെ പ്രധാനമന്ത്രി പ്രശംസിച്ചു
കാൺപൂർ വിമാനത്താവളത്തിലെ പുതിയ സിവിൽ എൻക്ലേവ് യാത്ര സുഗമമാക്കുകയും അവസരങ്ങൾ വിപുലീകരിക്കുകയും ചെയ്യുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ഒരുപാട് അഭിനന്ദനങ്ങൾ! കാൺപൂർ വിമാനത്താവളത്തിലെ ഈ സൗകര്യങ്ങളുടെ വിപുലീകരണം ജനങ്ങൾക്ക് വിമാനയാത്ര കൂടുതൽ സൗകര്യപ്രദമാക്കും. , അത് നിരവധി പുതിയ അവസരങ്ങളും സൃഷ്ടിക്കും."
-ND-
(
പ്രധാനമന്ത്രിയുടെ ഓഫീസ്
ഇന്ത്യയിലെ ജനങ്ങൾ തങ്ങളുടെ കഴിവും സംരംഭകത്വ മനോഭാവവും പ്രകടിപ്പിക്കുന്നു: പ്രധാനമന്ത്രി
ഇന്ത്യയിലെ ജനങ്ങൾ തങ്ങളുടെ കഴിവും സംരംഭകത്വവും പ്രകടിപ്പിക്കുകയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. 2022-23ൽ ഇന്ത്യ 770 ബില്യൺ ഡോളറിന്റെ പുതിയ കയറ്റുമതി റെക്കോർഡ് നേടിയെന്ന് കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയലിന്റെ ട്വീറ്റിന് മറുപടി പറയുകയായിരുന്നു പ്രധാനമന്ത്രി.
പ്രധാനമന്ത്രി ട്വീറ്റ് ചെയ്തു;
“ഇന്ത്യയിലെ ജനങ്ങൾ അവരുടെ കഴിവും സംരംഭകത്വവും പ്രകടിപ്പിക്കുകയാണ്. ശുഭാപ്തിവിശ്വാസത്തോടെയും ആവേശത്തോടെയുമാണ് ലോകം ഇന്ത്യയിലേക്ക് ഉറ്റുനോക്കുന്നത്.
ധനകാര്യ മന്ത്രാലയം
കേന്ദ്ര ബജറ്റ്: ആത്മനിർഭർ ക്ലീൻ പ്ലാന്റ് പ്രോഗ്രാം 2,200 കോടി രൂപ മുതൽ മുടക്കി ആരംഭിക്കും.
ഉയർന്ന മൂല്യമുള്ള ഹോർട്ടികൾച്ചറൽ വിളകൾക്ക് രോഗരഹിതവും ഗുണമേന്മയുള്ളതുമായ നടീൽ വസ്തുക്കളുടെ ലഭ്യത വർദ്ധിപ്പിക്കുന്നതിന് 2,200 കോടി മുതൽ മുടക്കിൽ ആത്മനിർഭർ ക്ലീൻ പ്ലാന്റ് പ്രോഗ്രാം ആരംഭിക്കുമെന്ന് 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കവെ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ പറഞ്ഞു.
ഗ്രാമീണ മേഖലയിലെ യുവ സംരംഭകരുടെ അഗ്രികൾച്ചർ സ്റ്റാർട്ടപ്പുകൾ പ്രോത്സാഹിപ്പിക്കുന്നതിനായി അഗ്രികൾച്ചർ ആക്സിലറേറ്റർ ഫണ്ട് രൂപീകരിക്കുമെന്ന് ധനമന്ത്രി പറഞ്ഞു.
ഇന്ത്യയെ മില്ലറ്റുകളുടെ ആഗോള ഹബ് ആക്കുന്നതിന്, അന്താരാഷ്ട്ര തലത്തിൽ മികച്ച പ്രവർത്തനങ്ങളും ഗവേഷണങ്ങളും സാങ്കേതികവിദ്യകളും പങ്കിടുന്നതിനുള്ള മികവിന്റെ കേന്ദ്രമായി ഹൈദരാബാദിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മില്ലറ്റ് റിസർച്ചിനെ മാറ്റുമെന്ന് ധനമന്ത്രി പറഞ്ഞു.
മൃഗസംരക്ഷണം, ഡയറി, മത്സ്യബന്ധനം എന്നിവയിൽ ശ്രദ്ധ കേന്ദ്രീകരിച്ച് കാർഷികവായ്പ ലക്ഷ്യം 20 ലക്ഷം കോടി രൂപയായി ഉയർത്തുമെന്ന് ധനമന്ത്രി പറഞ്ഞു. പ്രധാനമന്ത്രി മത്സ്യ സമ്പദ യോജനയുടെ ഒരു പുതിയ ഉപപദ്ധതിയും 6,000 കോടി രൂപയുടെ നിക്ഷേപത്തോടെ ആരംഭിക്കും.
നീളം കൂടുതലുള്ള സ്റ്റേപ്പിൾ പരുത്തിയുടെ ഉൽപ്പാദനക്ഷമത വർദ്ധിപ്പിക്കുന്നതിന്, പൊതു സ്വകാര്യ പങ്കാളിത്തം  വഴി ക്ലസ്റ്റർ അധിഷ്ഠിത മൂല്യ വർദ്ധനസമീപന രീതി സ്വീകരിക്കുമെന്ന് ശ്രീമതി. സീതാരാമൻ പറഞ്ഞു.
SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 119.38 കോടി ഡോസ് വാക്സിന്
രോഗമുക്തി നിരക്ക് 98.33 % ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 10,264 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,39,67,962 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 9,119 പേര്ക്ക്
രാജ്യത്ത് നിലവില് ചികിത്സയിലുള്ളത് 1,09,940 പേര് ; 539 ദിവസത്തിനിടെ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.32 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 52 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 62 ദിവസമായി 2 ശതമാനത്തില് താഴെ
ആകെ നടത്തിയത് 63.59 കോടി പരിശോധനകള്.
രാജ്യരക്ഷാ മന്ത്രാലയം
ആൻഡമാൻ സമുദ്രത്തിൽ സംയുക്ത സൈനികാഭ്യാസം
ഇന്ത്യൻ സായുധസേന ആൻഡമാൻ സമുദ്രത്തിലും ബംഗാൾ ഉൾക്കടലിലും "ആംഫെക്സ് 21’ , "കവച്’ എന്നിങ്ങനെ വൻതോതിലുള്ള സംയുക്ത സൈനിക പരിശീലനംപ്രകടനം നടത്തി.
ആൻഡമാൻ നിക്കോബാർ കമാൻഡിന്റെ ആഭിമുഖ്യത്തിൽ ഈസ്റ്റേൺ നേവൽ കമാൻഡ്, ആർമി സതേൺ കമാൻഡ് എന്നിവയുടെ പങ്കാളിത്തത്തോടെ കരസേന, നാവികസേന, വ്യോമസേന, തീരസംരക്ഷണ സേന എന്നിവയുടെ സാമഗ്രികൾ ഉപയോഗിച്ചാണ് സംയുക്ത അഭ്യാസം നടത്തിയത്.
ആൻഡമാൻ കടലിലും ബംഗാൾ ഉൾക്കടലിലും സംയുക്ത സേന അതിതീവ്രവും ആക്രമണോൽസുകവുമായ പ്രതിരോധ തന്ത്രങ്ങൾ അവതരിപ്പിച്ചു . ആക്രമണ ശേഷി വർധിപ്പിക്കുന്നതിനും യോജിച്ച പ്രവർത്തന നടപടിക്രമങ്ങൾ ഊർജിതപ്പെടുത്തുന്നതിനുമാണ് മൂന്നു സേനകളുടെയും സംയുക്ത അഭ്യാസം..
ബഹിരാകാശത്തും ആകാശത്തും കരയിലും കടലിലും വിന്യസിച്ചിട്ടുള്ളവയിൽ നിന്നുള്ള രഹസ്യാന്വേഷണ വിവര വിശകലനവും തത്സമയം പങ്കിട്ട് യുദ്ധമുഖത്ത് പെട്ടെന്ന് തീരുമാനമെടുക്കുവാനുമുള്ള സംയുക്ത ശേഷികൾ അഭ്യാസം ശക്തിപ്പെടുത്തുന്നു.
പ്രധാനമന്ത്രിയുടെ ഓഫീസ്
ദേശീയ ക്വാണ്ടം മിഷനെക്കുറിച്ചുള്ള കേന്ദ്രമന്ത്രി ഡോ.ജിതേന്ദ്ര സിംഗിന്റെ ലേഖനം പ്രധാനമന്ത്രി പങ്കുവെച്ചു
ഇന്ത്യയുടെ ദേശീയ ക്വാണ്ടം മിഷനെക്കുറിച്ചുള്ള കേന്ദ്രമന്ത്രി ഡോ.ജിതേന്ദ്ര സിങ്ങിന്റെ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ദേശീയ ക്വാണ്ടം മിഷനിലൂടെ ഇന്ത്യ ആഗോള ക്വാണ്ടം ടെക് ഭൂപടത്തിൽ എങ്ങനെയുണ്ടെന്ന് കേന്ദ്രമന്ത്രി ഡോ ജിതേന്ദ്ര സിംഗ് വിശദീകരിക്കുന്നു... തീർച്ചയായും വായിക്കണം!"
രാജ്യരക്ഷാ മന്ത്രാലയം
പ്രതിരോധ പെൻഷൻകാർ 2022 ജൂൺ 25-നകം വാർഷിക തിരിച്ചറിയൽ പൂർത്തിയാക്കാൻ അഭ്യർത്ഥന
ന്യൂ ഡൽഹി: മെയ് 26, 2022
പ്രതിരോധ പെൻഷൻകാർക്ക് വാർഷിക തിരിച്ചറിയൽ/ലൈഫ് സർട്ടിഫിക്കേഷൻ പൂർത്തിയാക്കാനുള്ള സമയപരിധി 2022 ജൂൺ 25 വരെ പ്രതിരോധ മന്ത്രാലയം നീട്ടി.
2022 മെയ് 25-ന് ലഭിച്ച ഡാറ്റ പരിശോധിച്ചപ്പോൾ, സ്പർശിൽ ഉൾപ്പെടുത്തപ്പെട്ട 34,636 പെൻഷൻകാർ, 2021 നവംബറോടെ ഓൺലൈനായോ അവരുടെ ബാങ്കുകൾ വഴിയോ, വാർഷിക തിരിച്ചറിയൽ/ലൈഫ് നടപടികൾ പൂർത്തിയാക്കിയിട്ടില്ലെന്ന് ശ്രദ്ധയിൽപ്പെട്ടു. വാർഷിക തിരിച്ചറിയൽ വിശദാംശങ്ങൾ മാസാവസാനത്തോടെ അതത് ബാങ്കുകൾക്ക് പരിശോധിക്കാൻ കഴിയാത്തതിനാൽ പ്രത്യേക ഒറ്റത്തവണ ഇളവ് പ്രകാരമാണ് 2022 ഏപ്രിൽ മാസത്തെ പെൻഷൻ, 58,275 പെൻഷൻകാർക്ക് നൽകിയത് .
വാർഷിക തിരിച്ചറിയൽ/ലൈഫ് സർട്ടിഫിക്കേഷൻ പ്രക്രിയ പ്രതിമാസ പെൻഷൻ തുടർച്ചയായും സമയബന്ധിതമായും ലഭിക്കുന്നതിനുള്ള നിയമപരമായ ആവശ്യകതയാണ്. വാർഷിക തിരിച്ചറിയൽ/ലൈഫ് സർട്ടിഫിക്കേഷന്റെ അഭാവത്തിൽ 2022 മെയ് 25 വരെ പ്രാരംഭ ഇളവ് നൽകിയിരുന്നു. പ്രതിരോധ മന്ത്രാലയം അതിപ്പോൾ 2022 ജൂൺ 25 വരെ നീട്ടിയിട്ടുണ്ട്.
ഇനിപ്പറയുന്ന മാർഗ്ഗങ്ങളിലൂടെ വാർഷിക തിരിച്ചറിയൽ/ലൈഫ് സർട്ടിഫിക്കേഷൻ നടത്താം:
1. ഡിജിറ്റൽ ജീവൻ പ്രമാൺ ഓൺലൈൻ/ആൻഡ്രോയിഡ് ഉപയോക്താക്കൾക്കുള്ള ജീവൻ പ്രമാൺ ഫേസ് ആപ്പ് വഴി
a. പ്രക്രിയ പൂർത്തിയാക്കുന്നതിനുള്ള വിശദാംശങ്ങൾ https://jeevanpramaan.gov.in/package/documentdowload/JeevanPramaan_FaceApp_3.6_Installation എന്ന ലിങ്കിൽ കാണാവുന്നതാണ്
b. സ്പർശ് പെൻഷൻകാർ: സാംഗ്ഷനിംഗ് അതോറിറ്റിയായി “ Defence – PCDA  Allahabad” ഉം വിതരണ അതോറിറ്റിയായി “SPARSH – PCDA  Allahabad ഉം തിരഞ്ഞെടുക്കുക
c. അന്തരാവകാശ പെൻഷൻകാർ : "Defence - Jt.CDA Subroto Park" അല്ലെങ്കിൽ Defence - PCDA  അലഹബാദ്" അല്ലെങ്കിൽ "Defence - PCDA  Mumbai" എന്നീ ബന്ധപ്പെട്ട സാംഗ്ഷനിംഗ് അതോറിറ്റി തിരഞ്ഞെടുക്കുക. വിതരണ അതോറിറ്റിയായി നിങ്ങളുടെ പെൻഷൻ വിതരണം ചെയ്യുന്ന ബാങ്ക്/DPDO മുതലായവ തിരഞ്ഞെടുക്കുക
2. വാർഷിക തിരിച്ചറിയൽ പൂർത്തിയാക്കുന്നതിന് പെൻഷൻകാർക്ക് പൊതു സേവന കേന്ദ്രങ്ങൾ  സന്ദർശിക്കാവുന്നതാണ്. നിങ്ങളുടെ ഏറ്റവും അടുത്തുള്ള CSC ഇനിപ്പറയുന്ന ലിങ്കിൽ കണ്ടെത്താവുന്നതാണ്: https://findmycsc.nic.in/
3. ലൈഫ് സർട്ടിഫിക്കേൻ പുതുക്കുന്നതിനായി പെൻഷൻകാർക്ക് അവരുടെ അടുത്തുള്ള DPDO യും സന്ദർശിക്കാവുന്നതാണ്. അന്തരാവകാശ പെൻഷൻകാർക്ക് അവരുടെ ലൈഫ് സർട്ടിഫിക്കേഷൻ അതത് ബാങ്കുകളിൽ പുതുക്കുന്നത് തുടരാം.
RRTN/SKY
(Visitor Counter : 167